Tom Baker

Doctor Who

I 1974 fikk Baker rollen som Doktoren etter at Jon Pertwee forlot serien. Han fikk jobben stort sett på grunn av sin innsats i The Golden Voyage of Sinbad. Baker jobbet på en byggeplass på den tiden fordi det var vanskelig å få jobber. Han fikk tilnavnet «Boiler Suit Tom» av media fordi han hadde på seg gamle klær fra TV-studioet istedenfor sine egne billige klær på en pressekonferanse.
Han gjorde raskt rollen sin egen. Kostymet med det lange skjerfet og hans forkjærlighet for «jelly babies» gjorde at han umiddelbart ble en gjenkjennelig figur. Hans beslutning om å slutte i serien i 1981 gjorde at mange fans ble lei seg og han er regnet som den mest populære Doktoren. Baker spilte rollen i sju år og er den skuespilleren som har hatt rollen i lengst tid. Han foreslo selv mange av Doktorens særegenheter, slik som det karakteristiske skjerfet. Kvinnen som strikket det hadde misforstått og brukt all ulla som hun fikk, noe som gjorde at skjerfet ble latterlig langt. Baker er også glad i doktor-vitser. Da han ble spurt om hva han syntes om at en stjerne er oppkalt etter ham, sa han «I'm over the moon».
Baker er fremdeles assosiert med Doktoren. Han har vært med i dokumentarene The Story of Doctor Who og Doctor Who Confidential og han gir intervjuer om programmet. Selv om han har spilt rollen i veldedighetspesialen Dimensions in Time (1993) og videospillet Destiny of the Doctors, har han ikke valgt å gjøre som sine etterfølgere og spille rollen i hørespill basert på serien.
I et intervju om den nye serien fra 2005 foreslo Baker at han kunne spille Master, men i et intervju med The Sun sier han at han ikke har sett noen episoder av den nye serien fordi han «just can't be bothered». I juni 2006 sa Baker igjen at han var interessert i en rolle i en spalte i Radio Times, og bemerket at han «did watch a little bit of the new Doctor Who and I think the new fella, Tennant, is excellent».
I 2013 var Baker med i 50-årsspesialen av serien den 23. november som «the Curator» hvor han forteller til den nåværede Doktoren (spilt av Matt Smith) at «Gallifrey falls no more» når de to ser på bildet med navnet «Gallifrey falls» eller «no more», dette gir Doktoren et nytt håp om at Gallifrey fortsatt eksisterer.

TV

Baker har spilt mange karakterroller på TV, slik som kaptein Redbeard Rum i Sorte Orm og Puddleglum i BBCs The Chronicles of Narnia: The Silver Chair.
I 1984 hadde han en av sine få gjesteroller i en amerikanske TV-serie som Interpol-agenten Anatole Blaylock i Remington Steele.
På 1990-tallet spilte han professor Geoffrey Hoyt i Medics og han hadde en rolle nyversjonen av Randall and Hopkirk (Deceased) (2000–2001).
I 2004 spilte Baker i en sesong av Monarch of the Glen for BBC. Han spilte Donald McDonald, en eksentrisk, tidligere racerbilkjører som hadde vært bort siden barndommen, men som kom tilbake etter at han fikk høre at broren, Hector, hadde dødd.

Radio

Baker har spilt i mange hørespill for radio, slik som sir Edward Marshall-Hall i John Mortimer Presents the Trials of Marshall Hall (1996) og som sir Walter Bullivant i BBC Radio 4s versjon av The Thirty-Nine Steps (2001). Han hadde en gjesterolle i The Further Adventures of Sherlock Holmes i episoden The Saviour of Cripplegate Square fra 2002.
Han har også spilt skurken Zeebad i den data-animerte filmen The Magic Roundabout fra 2005.

Stemmeskuespill

Baker er kanskje i dag mest kjent som en produktiv og gjenkjennende stemmeskuespiller. I en undersøkelse gjort i 2005 blant voksne briter ble Bakers stemme den fjerde mest gjenkjennelige etter dronning Elizabeth, Tony Blair og Margaret Thatcher.
Han hadde fortellerstemmen i BBC Radios komiserie Lionel Nimrod's Inexplicable World og senere Little Britain.
I 2003 fikk Baker jobben som forteller i TV-versjonen av LIttle Britain. Serien ble populær og den sendes på BBC One. Noen av hans eksentriske kommentarer er: «The Conservative Party is my favourite political party, after Labour and the Lib Dems» og «If you want to buy a pet, you go to a pet shop. If you want to buy a pet shop, you go to a pet shop shop. If you want to buy a pet shop shop, that'd just be silly».
I 2002 var han også fortelleren i den kritikerroste, men kommersielle floppen Hostile Waters.
Baker har også jobbet på mange videospill, slik som Warhammer 40,000: Fire Warrior, Perfect Dark (2000), Ecco the Dolphin: Defender of the Future (2000) og han var både forteller og guden Tetsu i ZOO Digital Groups rollespill Sudeki (som han ikke ble kreditert for). En av Bakers seneste roller i spill er som John Grey i Cold Winter, som er skrevet av Warren Ellis.
I 1994 var Baker fortellerstemme for berg-og-dal-banen Nemesis hos Alton Towers i Staffordshire. I begynnelsen av 206 ble stemmen hans brukt av BT for opplesning av tekstbeskjeder som er sendt til hustelefoner. Han spilte inn 11 593 fraser, som inneholdt alle lydene i det engelske språk for tekst-til-tale-systemet. Stemmen hans ble brukt i tre måneder før den ble byttet ut. Flere beskjeder som ble sendt i denne perioden kan høres her. Han har også spilt inn opplesninger for Virgin Radio.
Baker har også lest inn monologen for sporet Witness to a Murder (Part Two) på albumet Six av Mansun.

Forfatterskap

Bakers selvbiografi, kalt Who on Earth is Tom Baker? (ISBN 0-00-638854-X), ble gitt ut i 1997. Han har også skrevet en kort eventyr-roman kalt The Boy Who Kicked Pigs (ISBN 0-571-19771-X), som har blitt beskrevet som et groteskt mesterverk.

Ekteskap

Baker ble gift første gang i 1961 med Anna Wheatcroft (datteren av rosedyrkeren Harry Wheatcroft) og han fikk sønnene Daniel og Piers med henne. De ble skilt i 1966. I 1981 giftet han seg med Lalla Ward, som han hadde spilt sammen med i Doctor Who. Dette ekteskapet varte i bare 16 måneder.
I 1985 giftet han seg med Sue Gerrard, som hadde vært assistentklipper på Doctor Who. De flyttet til en konvertert skole i Maidstone, Kent hvor de hadde mange katter. De flyttet til Frankrike i 2002. De solgte skolen til Vic Reeves, som Baker hadde jobbet med på Randall and Hopkirk (Deceased).

Trivia

Flere referanskebøker ble gitt ut på 1980-tallet, som feilaktig påstod at Baker døde av en narkotikaoverdose i 1982. Baker hadde et rykte, som ble bekreftet i selvbiografien, for å drikke mye, noe som han noen ganger spøkte med. For eksempel, så svarer han mange ganger at han var full så han husker ikke noe på spørsmål om hvordan det var å spille Doktoren. Denne feilen oppstod på brunn av at en amerikansk skuespiller, som også het Tom Baker, døde av en narkotikaoverdose i 1982.
Tom Baker er ikke i slekt med Colin Baker, som spilte den sjette Doktoren på Doctor Who.
The Human League ga ut en sang kalt Tom Baker på albumet Travelogue, som en hyllest til skuespilleren.
I en avstemning publisert av bladet BBC Homes and Antiques i januar 2006, ble Baker den fjerde mest eksentriske stjernen. Han ble slått av Bjork, Chris Eubank og David Icke.
På begynnelsen av 2000-tallet ble det rapportert at Baker var en av kandidatene for rollen som Gandalf i Ringenes Herre-filmene, kanskje på grunn av at han hadde en mindre rolle som en alv i fantasy-filmen Dungeons & Dragons.
Bakers karakteristiske stemme er en gave for imitatorer og han blir regelmessig etterlignet i komiserien Dead Ringers. I en episode tulleringte imitatoren Jon Culshaw til Baker mens han latet som at han var Doktoren. Dette ble parodiert som et fast uttrykk i The Now Show.